Haryanto Adikoesoemo

**Haryanto Adikoesoemo** ya iku pengusaha lan kolèktor seni saka Indonésia. Dhèwèke dadi Prèsidhèn Dirèktur ing PT AKR Corporindo. Dhewèké nduwèni jabatan Prèsidhèn Dirèktur ing PT AKR Corporindo iku kawit taun 1992 lan nduwèni jabatan ing manéka anak badan usaha saka PT AKR Corporindo kang diyasa déning bapaké. Dhèwèké uga kang miyasa Museum of Modern and Contemporary Art utawa Musiyum MACAN ing Jakarta, Indonésia kawit taun 2017.

## Kauripan 
Haryanto Adikoesoemo lair ing taun 1963 lan yuswané saiki 56 taun. Haryanto Adikoesoemo iki anak saka Prèsidhèn Komisaris PT AKR Corporindo, ya iku Soegiarto Adikoesoemo. Haryanto Adikoesoemo iku salah sijining pengusaha kang suksès lan sugih ing Indonésia. Dhèwèké pengusaha suksès ing bidang kimia lan bahan bakar minyak ing badan usaha kang diyasa bapaké. Haryanto Adikoesoemo lulusan sekolah bisnis ing Harvard Business School lan olèh gelar sarjana ing Universitas Bradford, Inggris.

## Karir pengusaha 
Haryanto Adikoesoemo mulai pagawéyané ing badan usaha kang wis diyasa déning bapaké ing taun 1977, ya iku PT AKR Corporindo. Ing badan usaha iku, Haryanto wis nduwèni jabatan kang dhuwur lan penting. Nanging, dhèwèké uga dadi Prèsidhèn Dirèktur ing PT Sorini Agro Asia Corporindo bareng karo bapaké lan dadi Prèsidhèn Komisaris ing PT Bumi Karunia Pertiwi.

Haryanto Adikoesoemo nduwèni posisi kang penting ing pirang-pirang badan usaha ing Indonésia.

Musiyum MACAN ya iku salah sijing musiyum ing Jakarta kang nyediakaké seni modèren lan kontèmporèr. Musiyum MACAN nduwèni kira-kira 800 kolèksi karya seni kang wis dikolèksi déning Haryanto Adikoesoemo 25 taun suwéné saka manéka nagara manca. Kabèh kolèksi seni kang ana ing Musiyum MACANn iku kalebu kolèksi pribadi saka Haryanto Adikoesoemo lan ora didol, nanging digunakaké kanggo sarana panglipur  masarakat utawa tamu kang teka ana ing musiyum.

Kolèksi karya seni Haryanto Adikoesoemo kang direngga ing Musiyum MACAN wujudé ora mung lukisan waé, nanging ana manéka warna karya fotografi lan instalasi seni. Karya seni Haryanto Adikoesoemo kang awujud instalasi iku kang paling bisa narik minat lan atiné wong-wong énom. Biyasané, ing Musiyum MACAN, wong-wong énom padha njupuk foto ing karya-karya seni instalasi koleksiné Haryanto Adikoesoemo amarga dianggep desainé apik, modèren lan cocok kanggo cah-cah enom jaman saiki. Haryanto Adikoesoemo uga nduwèni kolèksi-kolèksi lukisan saka tokoh seniman asli Indonésia. Irah-irahan saka lukisan-lukisan kolèksi Haryanto Adikoesoemo kang diasilaké déning pelukis Indonésia, ya iku lukisan Raden Saleh ing babagan imajinasi Jalan Raya Pos Anyer-Panarukan utawa kang kondhang jenengé, Dalan Daendels. Haryanto Adikoesoemo pracaya marang Fenessa amarga anaké kuwi uga nduwèni hobi lan kesenengan marang karya seni saéngga Haryanto yakin yèn anaké wis nduwé sangu kanggo ngurusi yayasan Musiyum MACAN. Saliyané iku, Haryanto pracaya uga marang Fenessa amarga anaké kang liyané wis nduwèni urusan lan kepentingan ing PT AKR Corporindo.

* Pengusaha Indonésia paling apik saka Ernst & Young ing taun 2008
*Pengusaha paling apik ing taun 2012 saka majalah Forbes Indonésia
*Wong paling sugih ing Indonésia vèrsi majalah Forbes Indonésia
* CEO paling apik ing taun 2012 saka majalah Corporate Governance Hong Kong

## Rujukan